
DR 30.11.2017                                                           1                   

 

MALAYSIA 

DEWAN RAKYAT 

PARLIMEN KETIGA BELAS 

PENGGAL KELIMA 

MESYUARAT KETIGA 

Khamis, 30 November 2017 

Mesyuarat dimulakan pada pukul 10.00 pagi 

DOA 

[Tuan Yang di-Pertua mempengerusikan Mesyuarat] 
______________________________________________________________________ 

 

JAWAPAN-JAWAPAN MENTERI BAGI PERTANYAAN-PERTANYAAN 

 

1.  Puan Rubiah binti Haji Wang [Kota Samarahan] minta Menteri Sumber Asli 
dan Alam Sekitar menyatakan, tindakan kementerian bagi menangani fenomena banjir 
yang kerap berlaku di Kota Samarahan yang ada kaitan dengan keupayaan sistem 
saliran di Jalan Kuching-Samarahan Expressway, Rancangan Tebatan Banjir Sungai 
Stakan, dan sistem saliran di Sekolah Kebangsaan Jalan Muara Tuang. 

 

Menteri Sumber Asli dan Alam Sekitar [Dato Sri Dr. Haji Wan Junaidi 
Tuanku Jaafar]: Terima kasih Tuan Yang di-Pertua. Bismillahi Rahmani Rahim. 
Assalamualaikum warahmatullahi wabarakatuh. Selamat pagi. Kementerian Sumber Asli 
dan Alam Sekitar menerusi Jabatan Pengairan dan Saliran dalam perancangan untuk 
melaksanakan projek berikut: 

(i) Projek Pembangunan Lembangan Sungai Bersepadu di 
Sungai Sarawak (RTB Kuching); dan 

(ii) Rancangan Tebatan Banjir Sungai Stakan.  

Kejadian banjir yang sering berlaku adalah disebabkan oleh sistem saliran yang 
tidak sempurna. Saliran di Jalan Kuching Expressway sepanjang satu kilometer saliran 
Sekolah Kebangsaan Jalan Muara Tuang merupakan sebahagian daripada skop RTB 
Kuching yang sedang dalam proses tender.  

RTB Kucing melibatkan pembangunan sistem saliran merangkap sepuluh 
kawasan pembangunan di bandar Kuching yang akan dilaksanakan dengan kos RM150 
juta tidak termasuk land acquisition yang telah baru diluluskan oleh Kerajaan Pusat 
sebanyak RM41 juta, Tuan Yang di-Pertua. Projek ini sedang dalam proses tender dan 
pelaksanaan kerja-kerja fizikal dijangka akan bermula pada Oktober 2018. Manakala 
RTB Sungai Stakan merupakan kesinambungan kepada RTB Kuching yang melibatkan 
skop sistem saliran yang telah diluluskan dengan kos projek berjumlah RM10 juta. 
Pembangunan fizikal projek ini dijangka akan dimulakan pada September 2018.  

Bandar Kuching sering mengalami banjir setiap kali hujan lebat terutamanya 
musim tengkujuh. Ini kerana limpahan air sungai dan kapasiti sistem saliran sedia ada di 
Bandar Kuching tidak mampu menakung dan mengalirkan air larian sebab pembangunan 
yang pesat. Antara kejadian banjir pada tahun 2004, Februari 2007 dan Januari 2006. 
Pada Februari 2016, terdapat tiga kejadian banjir yang telah menjejaskan beberapa 
kawasan kritikal seperti Hospital Umum Sarawak, kuarters kerajaan, Jalan Batu Lintang, 
Kampung Sungai Bedil, Taman Malihah dan Kampung Gersik.  

Banjir juga berlaku di beberapa kawasan di Kota Samarahan. Beberapa 
kawasan dalam tadahan tributary Sungai Sarawak dan Sungai Kuap. Antara kawasan 
lain yang terjejas adalah Taman Uni Garden dan Sekolah Kebangsaan Muara Tuang. 

 

 

 



MALAYSIA DEWAN RAKYAT PARLIMEN KETIGA BELAS PENGGAL KELIMA MESYUARAT KETIGA Khamis, 30 November 2017 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat]. JAWAPAN-JAWAPAN MENTERI BAGI PERTANYAAN-PERTANYAAN. 1. Puan Rubiah binti Haji Wang [Kota Samarahan] minta Menteri Sumber Asli dan Alam Sekitar menyatakan, tindakan kementerian bagi menangani fenomena banjir yang kerap berlaku di Kota Samarahan yang ada kaitan dengan keupayaan sistem saliran di Jalan Kuching-Samarahan Expressway, Rancangan Tebatan Banjir Sungai Stakan, dan sistem saliran di Sekolah Kebangsaan Jalan Muara Tuang. Menteri Sumber Asli dan Alam Sekitar [Dato Sri Dr. Haji Wan Junaidi Tuanku Jaafar]: Terima kasih Tuan Yang di-Pertua. Bismillahi Rahmani Rahim. Assalamualaikum warahmatullahi wabarakatuh. Selamat pagi. Kementerian Sumber Asli dan Alam Sekitar menerusi Jabatan Pengairan dan Saliran dalam perancangan untuk melaksanakan projek berikut: (i) Projek Pembangunan Lembangan Sungai Bersepadu di Sungai Sarawak (RTB Kuching); dan (ii) Rancangan Tebatan Banjir Sungai Stakan. Kejadian banjir yang sering berlaku adalah disebabkan oleh sistem saliran yang tidak sempurna. Saliran di Jalan Kuching Expressway sepanjang satu kilometer saliran Sekolah Kebangsaan Jalan Muara Tuang merupakan sebahagian daripada skop RTB Kuching yang sedang dalam proses tender. RTB Kucing melibatkan pembangunan sistem saliran merangkap sepuluh kawasan pembangunan di bandar Kuching yang akan dilaksanakan dengan kos RM150 juta tidak termasuk land acquisition yang telah baru diluluskan oleh Kerajaan Pusat sebanyak RM41 juta, Tuan Yang di-Pertua. Projek ini sedang dalam proses tender dan pelaksanaan kerja-kerja fizikal dijangka akan bermula pada Oktober 2018. Manakala RTB Sungai Stakan merupakan kesinambungan kepada RTB Kuching yang melibatkan skop sistem saliran yang telah diluluskan dengan kos projek berjumlah RM10 juta. Pembangunan fizikal projek ini dijangka akan dimulakan pada September 2018. Bandar Kuching sering mengalami banjir setiap kali hujan lebat terutamanya musim tengkujuh. Ini kerana limpahan air sungai dan kapasiti sistem saliran sedia ada di Bandar Kuching tidak mampu menakung dan mengalirkan air larian sebab pembangunan yang pesat. Antara kejadian banjir pada tahun 2004, Februari 2007 dan Januari 2006. Pada Februari 2016, terdapat tiga kejadian banjir yang telah menjejaskan beberapa kawasan kritikal seperti Hospital Umum Sarawak, kuarters kerajaan, Jalan Batu Lintang, Kampung Sungai Bedil, Taman Malihah dan Kampung Gersik. Banjir juga berlaku di beberapa kawasan di Kota Samarahan. Beberapa kawasan dalam tadahan tributary Sungai Sarawak dan Sungai Kuap. Antara kawasan lain yang terjejas adalah Taman Uni Garden dan Sekolah Kebangsaan Muara Tuang.